
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 26
                                                           din 28 februarie 2019
privind aprobarea acoperirii temporare a golurilor de casă  în anul 2019, din excedentul anual al bugetului local rezultat la încheierea exercițiului bugetar

            Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 4.407/18.02.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare; 

Având în vedere prevederile art. 58 alin. (1) lit. b) din Legea nr. 273/2006 privind finanţele publice locale, cu modificările şi completările ulterioare, cu referire la execuţia bugetară;

Având în vedere Raportul de specialitate al Biroului Buget, Contabilitate, Salarizare, înregistrat cu nr. 4.405/18.02.2019, prin care se justifică necesitatea acoperirii temporare a golurilor de casă în anul 2019, din excedentul anual al bugetului local rezultat la încheierea exercițiului bugetar, pe secțiunea de funcționare și secțiunea de dezvoltare, îndeplinindu-se prevederile legale în acest sens;  

Având în vedere avizele favorabile ale comisiilor de comerț, socială și juridică;                    

        
În baza art. 36 alin. (2) lit. “b”, alin. (4) lit. ”a”, art. 45 alin. (2) lit. “a“ şi a art. 115 alin. (1) lit. ”b” din Legea nr. 215/2001, Legea administraţiei publice locale, republicată, cu modificările şi completările ulterioare,

        H O T Ă R Ă Ş T E:
Art. 1. Se aprobă acoperirea temporară a golurilor de casa în anul 2019, din excedentul anual al bugetului local rezultat la încheierea exercițiului bugetar, pe secțiunea de funcționare și secțiunea de dezvoltare, cu suma de 1.353.000 lei astfel :

           -   la secțiunea de funcționare  1.100.000 lei; 

           -   la secțiunea de dezvoltare       253.000 lei.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara și Biroul Buget, Contabilitate, Salarizare din cadrul Municipiului Sighişoara.
Art. 3. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Șoneriu Mihai - Marcel        

                                                                                          Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 14 voturi ”pentru” și 4 ”abțineri”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  2 ex. Biroul Buget, Contabilitate, Salarizare – Direcția Economică.
  8 ex.
  B.A. 

